Huldeblyke stroom in vir Waldemar en Ira | SARIE
Huldeblyke stroom in vir Waldemar en Ira
Saterdagmiddag, 10 Augustus, het Waldemar Schultz (Jan-Hendrik van 7de Laan) en Ira Blanckenberg (Erika Landsberg van 7de Laan) hul 14-jarige seun Kieran tragies aan die dood afgestaan …
Kieran (regs) het Saterdag meer as 20m ver van 'n krans by die Ou Hawe op Hermanus geval, berig Rapport. Hy het glo oor die muurtjie geklim om op die rotse te staan en gegly. Kieran het nog gelewe toe Waldemar, wat by 'n nabygeleë restaurant geëet het, na dié plek gehaas het. Hy het later aan sy wonde beswyk.
Waldemar was duidelik baie trots op sy tienerseun. Kieran het uitgeblink in toneelspel en derde plek in die nasionale toneelkompetisie behaal.
FOTO: Ira saam met Kieran toe hy as hoofseun vir 2012 by Beaumont Laerskool aangewys is.Kieran was ten tyde sy dood 'n gr.8-leerder aan die Hoërskool Parel Vallei op Somerset-Wes.